বাংলার দুই নাগরিককে NRC নোটিস! সরব হলেন মহুয়া!

ওয়েব ডেস্ক : অসম থেকে বাংলার দুই নাগরিককে এনআরসি (NRC) নোটিস পাঠিয়েছে অসম সরকার। তা নিয়ে বৃহস্পতিবার সরব হয়েছিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। এবার তা নিয়ে সরব হলেন কৃষ্ণনগরের তৃণমূল সাংসদ মহুয়া মৈত্র (Mahua Moitra)। তিনি প্রশ্ন তুলেছেন, বাংলার উপর কোনও এখতিয়ার না থাকা সত্বেও কীভাবে দুই বাসিন্দাকে এনআরসি নোটিস পাঠানো হল?

এক্স হ্যান্ডেলে মহুয়া (Mahua Moitra) লিখেছেন, ‘বাংলার উপর কোনও প্রশাসনিক এখতিয়ার না থাকা সত্ত্বেও অসম ফরেনার্স ট্রাইবুনাল (Foreigners Tribunal) নোটিশ পাঠিয়েছে নদিয়ার কৃষ্ণনগরের দুই বাসিন্দাকে। যাঁরা বহু বছর ধরে এখানে বসবাস করছেন, কাজ করছেন, এবং প্রকৃত ভারতীয় নাগরিক। এর আগেও একই ধরনের এনআরসি (NRC) নোটিশ পাঠানো হয়েছে কোচবিহারের বেশ কিছু বাসিন্দাকে।’

আরও খবর : হাওড়ার পর এবার কৃষ্ণনগরেও দেখা গেল লক্ষ্মীপুজোর শোভাযাত্রা

সঙ্গে তিনি লিখেছেন, ‘এ ধরনের অবৈধ ও অতিরিক্ত এখতিয়ারবিহীন হস্তক্ষেপ আসন্ন ২০২৬ সালের নির্বাচনের আগে সাধারণ মানুষের মধ্যে ভয় ও আতঙ্ক সৃষ্টি করার এক পরিকল্পিত চেষ্টা। প্রশাসনিক যন্ত্রকে রাজনৈতিক উদ্দেশ্যে ব্যবহার করে নাগরিকদের টার্গেট করা হচ্ছে। যা এক গভীর ভয়ের পরিবেশ তৈরি করে গণতান্ত্রিক অধিকারের ওপর আঘাত হানছে। এটি সংবিধান প্রদত্ত নাগরিক অধিকার ও ভারতের ফেডারেল কাঠামোর উপর সরাসরি আক্রমণ।’

এর পরেই তৃণমূল সাংসদ হুঁশিয়ারি দিয়ে লেখেন, ‘আমরা কোনওভাবেই এই প্রশাসনিক নিপীড়ন বা নাগরিকত্ব নিয়ে কৃত্রিম ভয় প্রদর্শনের রাজনীতি সহ্য করব না। এই ধরনের আতঙ্ক সৃষ্টির প্রচেষ্টা যদি চলতেই থাকে, তবে তার মোকাবিলা আইনসম্মত ও দৃঢ়ভাবে করা হবে।’

Without any jurisdiction over Bengal, the Assam Foreigners Tribunal issued NRC notices to two residents of Krishnanagar, Nadia, long‑standing, bonafide citizens who have lived and worked here for decades. Similar notices have earlier been served to people in Cooch Behar.

Such… pic.twitter.com/AtacnhBytU

— All India Trinamool Congress (@AITCofficial) October 9, 2025

জানা গিয়েছে, কৃষ্ণনগর (Krishnanagar) ২ নম্বর ব্লকের ধুবুলিয়া থানার অন্তর্গত সোনাডাঙা মাঝের পাড়ার দুই পরিবারের কাছে এই এনআরসি (NRC) নোটিস এসেছে। সূত্রের খবর, ওই দুই ব্যক্তির নাম সঞ্জু শেখ ও আরসাদ শেখ। তাঁরা গত ৩ অক্টোবর এই নোটিস পান। এ নিয়ে মুখ্যমন্ত্রী প্রশ্ন তুলে বলেছিলেন,অসম সরকার কী করে বাংলার বাসিন্দাদের নোটিস পাঠাতে পারে? তার পরেই এ নিয়ে এবার সরব হলেন মহুয়া।